**Ministru kabineta noteikumu projekta “Tabakas izstrādājumu drošības elementu noteikumi”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts “Tabakas izstrādājumu drošības elementu noteikumi” izstrādāts, lai noteiktu drošības elementu, kas nav akcīzes nodokļa marka, sastāvu, pievienošanas metodi tabakas izstrādājumu iepakojuma vienībai, prasības autentiskuma elementu nodrošināšanai, tajā skaitā tabakas izstrādājumu iepakojuma vienību paraugu iesniegšanu. Atbilstoši Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma pārejas noteikumu 10.punktam Ministru kabinets līdz 2019.gada 19.maijam izdod šos noteikumus. Noteikumu projekts stāsies spēkā Ministru kabineta noteiktā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta divpadsmitā daļa *(redakcijā, kas stājās spēkā 2018.gada 29.decembrī)* un pārejas noteikumu 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai novērstu tabakas izstrādājumu nelikumīgu tirdzniecību, Eiropas Parlamenta un Padomes 2014.gada 3.aprīļa direktīvas 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ direktīvu 2001/37/EK (turpmāk – Direktīva 2014/40/ES) 16.pantā noteikts, ka Dalībvalstis pieprasa papildus 15.pantā minētajam unikālajam identifikatoram uz visām tabakas izstrādājumu iepakojuma vienībām, ko laiž tirgū, būtu redzams un neredzams drošības elements, kas ir drošs pret viltojumiem. Drošības elements ir drukāts vai piestiprināts tā, lai to nevarētu izdzēst un nekādā veidā noslēpt vai pārtraukt, tostarp izmantojot nodokļu markas un cenu zīmes vai citus tiesību aktos paredzētus elementus.  Direktīvas 2014/40/ES 16.panta 3.punktā noteikts, ka drošības elementus piemēro cigaretēm un tinamajai tabakai no 2019.gada 20. maija un tabakas izstrādājumiem, kas nav cigaretes un tinamā tabaka, no 2024.gada 20.maija.  Ar Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumu Direktīva 2014/40/ES ir pārņemta.  Pārņemot Direktīvas 2014/40/ES 16.pantu, Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta desmitās daļas 2.punktā noteikts, ka uz katras tabakas izstrādājuma iepakojuma vienības, ko laiž tirgū, ir izvietots redzams un neredzams drošības elements, kas ir drošs pret viltojumiem un kas piestiprināts vai drukāts tā, lai šo elementu nevarētu izdzēst un nekādā veidā noslēpt vai pārtraukt, tostarp izmantojot nodokļu markas un cenu zīmes vai citus tiesību aktos paredzētus elementus. Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta divpadsmitajā daļā (*redakcijā, kas stājās spēkā 2018.gada 29.decembrī*) noteikts, ka akcīzes nodokļa marka pilda drošības elementa funkciju. Drošības elementus, kas nav akcīzes nodokļa marka, izmanto, ja to pieļauj likums "Par akcīzes nodokli".  Beznodokļu veikalos, likuma “Par akcīzes nodokli” 20.pantā un 21.panta sestajā daļā minētajos gadījumos tabakas izstrādājumus var nemarķēt ar akcīzes nodokļa markām, ja tabakas izstrādājumu iepakojuma vienībai ir pievienots drošības elements. Līdz ar to, tajos gadījumos, kad tabakas izstrādājumus ir atļauts nemarķēt ar akcīzes nodokļa markām, kā alternatīvu drošības elementam “akcīzes nodokļa marka” var izmantot drošības elementu, kas nav akcīzes nodokļa marka, piemēram, tabakas izstrādājumiem, kurus realizē beznodokļu tirdzniecības veikalos vai piegādā diplomātiem.  Saskaņā ar Direktīvas 2014/40/ES 16.panta 2.punktā noteikto Komisija, izmantojot īstenošanas aktus, definē drošības elementa tehniskos standartus un tā iespējamo rotāciju un pielāgošanu zinātnes, tirgus un tehnikas attīstībai.  Komisija 2017.gada 15.decembrī pieņēma Īstenošanas lēmumu Nr.2018/576 par tabakas izstrādājumiem pievienojamo drošības elementu tehniskajiem standartiem (turpmāk – Īstenošanas lēmums Nr.2018/576).  Īstenošanas lēmums Nr.2018/576 nosaka tehniskos standartus attiecībā uz drošības elementiem, kurus pievieno tabakas izstrādājumu vienībām, ko laiž Eiropas Savienības tirgū. Atbilstoši Īstenošanas lēmumam Nr.2018/576 dalībvalstis nosaka, ka drošības elementu sastāvā jābūt vismaz pieciem autentiskuma elementu veidiem, no kuriem vismaz viens ir acīmredzams, viens ir daļēji slēpts un viens slēpts. Kā arī vismaz vienu no autentiskuma elementa veidiem nodrošina neatkarīgs pakalpojumu sniedzējs.  Atbilstoši Īstenošanas lēmumam Nr.2018/576 autentiskuma elementu nodrošinātāju uzskata par neatkarīgu, ja ir ievēroti šādi kritēriji:  1) neatkarība no tabakas nozares – juridiskās formas, organizācijas un lēmumu pieņemšanas izpratnē. Jo īpaši novērtē, vai uzņēmums vai uzņēmumu grupa nav tiešā vai netiešā tabakas nozares kontrolē, tostarp nav mazākuma akciju turētāja  2) neatkarība no tabakas nozares – finansiālā ziņā, kas tiks pieņemta, ja pirms funkciju uzņemšanās uzņēmums vai uzņēmumu grupa ģenerē mazāk nekā 10 % no ikgadējā apgrozījuma visā pasaulē, izņemot PVN un citus netiešos nodokļus, no precēm un pakalpojumiem, kuri piegādāti tabakas nozarei pēdējos divos kalendārajos gados, kas var būt noteikts, ņemot vērā pēdējos apstiprinātos pārskatus. Katrā nākamajā kalendārajā gadā gada apgrozījums visā pasaulē, izņemot PVN un citus netiešos nodokļus, no precēm un pakalpojumiem, kas piegādāti tabakas nozarei, nepārsniedz 20 procentus;  3) personām, kas ir atbildīgas par uzņēmuma vai uzņēmumu grupas vadību, tostarp valdes locekļiem vai citām pārvaldes institūcijām, nav interešu konflikta ar tabakas nozari. Jo īpaši tie:  - pēdējos piecos gados nav piedalījušies tabakas nozares uzņēmuma struktūrās  - rīkojas neatkarīgi no finansiālām vai morālām interesēm, kas saistītas ar tabakas nozari, tostarp neatkarīgi no to dzīvesbiedru, laulāto vai tiešo radinieku augšupejošā vai lejupejošā līnijā turētām akcijām, dalības privāto pensiju programmās vai piederošām līdzdalības daļām.  Atbilstoši Īstenošanas lēmumam Nr.2018/576 dalībvalstis nosaka, ka tabakas izstrādājumu iepakojuma vienībām drošības elementi pievienojami, izmantojot jebkuru no šādām metodēm:  1) piestiprināšana;  2) apdrukāšana;  3) piestiprināšanas un apdrukāšanas kombinācija.  Tāpat dalībvalstīm ir tiesības pieprasīt, lai tabakas izstrādājumu ražotāji, importētāji (ievedēji), kas atrodas to teritorijā, pēc rakstiska pieprasījuma iesniedz tabakas izstrādājumu paraugus, kas konkrētā brīdī ir laisti tirgū. Paraugus iesniedz iepakojuma vienības formā un tajos ietver pievienoto drošības elementu.  Noteikumu projekts paredz:   1. drošības elementa, kas nav akcīzes nodokļa marka, sastāvu, tā pievienošanas metodes, 2. prasības autentiskuma elementu nodrošināšanai, tajā skaitā prasību komersantiem pēc Valsts ieņēmumu dienesta pieprasījuma iesniegt tabakas izstrādājumu paraugu ar pievienotu drošības elementu un informāciju par neatkarīgu no tabakas nozares personu, kas nodrošinās vienu no drošības elementa autentiskuma elementa veidiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz tabakas izstrādājumu ražotājiem un importētājiem, kas izvēlēsies drošības elementu kā alternatīvu akcīzes nodokļa markai, lai to pievienotu tabakas izstrādājumu iepakojumam. |
| 2. | Tiesiskā regulējuma ietekme uz tautsaimniecību un administratīvo slogu | Ar šiem Ministru kabineta noteikumiem administratīvais slogs komersantiem nemainās, jo piedāvā iespēju izmantot drošības elementu kā alternatīvu akcīzes nodokļa markai. |
| 3. | Administratīvo izmaksu monetārs novērtējums | Projekta radītās administratīvās izmaksas juridiskām personām nepārsniegs 2000 *euro.* |
| 4. | Atbilstības izmaksu monetārs novērtējums | Atbilstoši Tabakas izstrādājumu ražotāju nacionālās asociācijas sniegtajai informācijai šobrīd precīzas drošības elementu izgatavošanas izmaksas nav zināmas, jo notiek pārrunu process ar to izgatavotājiem. Taču paredzams, ka drošības elementu izgatavošanas izmaksas varētu būt 1.90 EUR/ 1000 gab. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2017.gada 15.decembra Īstenošanas lēmums (ES) 2018/576 par tabakas izstrādājumiem pievienojamo drošības elementu tehniskajiem standartiem. |
| 2. | Citas starptautiskās saistības | Projekts šo jomu neskar*.* |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums |  | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2018/576  2.pants | Noteikumu projekta 2.punkts | ES tiesību akta vienība tiek pārņemta pilnībā | Noteikumu projekts stingrākas prasības neparedz |
| Īstenošanas lēmuma 2018/576  3.pants | Noteikumu projekta 4. un 5.punkts | ES tiesību akta vienība tiek pārņemta pilnībā | Noteikumu projekts stingrākas prasības neparedz |
| Īstenošanas lēmuma 2018/576  5.pants | Noteikumu projekta 6. un 8.punkts | ES tiesību akta vienība tiek pārņemta pilnībā | Noteikumu projekts stingrākas prasības neparedz |
| Īstenošanas lēmuma 2018/576  6.pants | Noteikumu projekta 9.punkts | ES tiesību akta vienība tiek pārņemta pilnībā. | Noteikumu projekts stingrākas prasības neparedz |
| Īstenošanas lēmuma 2018/576  7.pants | Noteikumu projekta 10.punkts | ES tiesību akta vienība tiek pārņemta pilnībā | Noteikumu projekts stingrākas prasības neparedz |
| Īstenošanas lēmuma 2018/576  8.pants | Noteikumu projekta 5.punkts | ES tiesību akta vienība tiek pārņemta pilnībā | Noteikumu projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Ministru kabineta noteikumu projekta izstrādi ir informēta Tabakas izstrādājumu ražotāju nacionālā asociācija (turpmāk – TIRNA). Informācija par noteikumu projekta izstrādi 2019.gada 19.februārī publicēta Finanšu ministrijas mājas lapā http://www.fm.gov.lv sadaļā “Sabiedrības līdzdalība”.  http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties noteikumu projekta izstrādē, rakstveidā sniedzot viedokļus par noteikumu projektu pēc tā publicēšanas iepriekš minētajā tīmekļa vietnē. |
| 3. | Sabiedrības līdzdalības rezultāti | TIRNA ir sniegusi priekšlikumus par drošības elementa sastāvu un atbilstības izmaksām. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde pēc būtības neietekmē projekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.  Projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav |

Finanšu ministrs J.Reirs

Gertnere, 67120147

Inga.Gertnere@vid.gov.lv